  Виталий Пронин "Нуныкай" центрлэн туэ понна нырысетӥез пумиськонэз ортчоз 4-тӥ тулыспалэ пиналъёсты дышетонъя «Сёма» юртын. Со радъяськоз Пельняньлы сӥзем фестиваль улсын. 2 арес но солэсь бадӟым пиналъёс удмурт лулчеберетэн тодматскыны быгатозы  шудонъёс, киужен вырон, крезьгуро инструментъёс, театр пыр.-  11 часлы ӧтиськом 2-4 аресъем покчиосты. 5-9 аресъем пиналъёсты удмурт лулчеберетэн тодматон кутскоз 12 часысен. Нош бадӟым нылпиослы - 14 часысен, - вера «Нуныкай» центрлэсь ужзэ валтӥсь Ольга Бикузина. –«Нуныкайысь» дышетӥсьёс пиналъёс понна туснсыко программа дасязы. Пиналъёс удмурт крезьгуро инструментъёсын тодматскозы, удмурт калык выжыкыл пуктозы, шудозы, горд сюйлэсь мунё лэсьтозы.Ужрадэ пыриськон понна одно ик пусйиськоно фестивальлэн вотэсбамаз. - Жаляса верано, пумиськонэ трос пиналъёсты кутыны луонлык ӧвӧл. Соин ик дыртэ гожтӥськыны, – ало ужрадэз ортчытӥсьёс.Тодады вайытом, нылпиосты дышетонъя но ваньмон дырез радъянъя «Нуныкай» центр «Удмурт кенешлэн» «Билингва» ӵектосэз улсын ужа. Проект туэ Россиысь Президентлэсь грантсэ утӥз. "Нуныкайлэн" пумиськонъёсыз радъяськозы арнянуналъёсы «Сёма» юртын (Карл Маркслэн урамез, 395-тӥ юрт). Тросгес иворъёсты шедьтыны луэ "ВКонтактеысь" «Нуныкайлэн» огинысьтыз.   